
 ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ԵՎ ------------------ՀԱՄԱՅՆՔԻ ՄԻՋԵՎ ՀԱՄԱԳՈՐԾԱԿՑՈՒԹՅԱՆ ՎԵՐԱԲԵՐՅԱԼ


ք․ Երևան                                                                                                «___» ___________ _______թ.


Հայաստանի Հանրապետության արդարադատության նախարարությունը (այսուհետ նաև՝ Նախարարություն), ի դեմս Նախարարության գլխավոր քարտուղար Համլետ Հարությունյանի, ով գործում է համաձայն Նախարարության կանոնադրության, մի կողմից, և ——-————համայնքը (այսուհետ նաև՝ Համայնք), ի դեմս _______________________, մյուս կողմից, (միասին հիշատակման դեպքում՝ Կողմեր) կնքեցին սույն փոխըմբռնման հուշագիրը (այսուհետ՝ Հուշագիր) հետևյալի մասին․

1․ ՀՈՒՇԱԳՐԻ ՆՊԱՏԱԿԸ ԵՎ ՈՒՂՂՈՒԹՅՈՒՆՆԵՐԸ
1․1․ Սույն հուշագրի նպատակն է ------ հասցեում գտնվող քաղաքացիական կացության ակտերի գրանցման գործակալության սպասարկման կենտրոնի (այսուհետ նաև՝ ՔԿԱԳ սպասարկման կենտրոն) գործունեությունը ապահովելու նպատակով կարգավորել Կողմերի միջև համագործակցության շրջանակը։ 
1․2․ Կողմերը պայմանավորվում են համագործակցել հետևյալ ուղղություններով՝ 
1) ՔԿԱԳ սպասարկման կենտրոնի գործունեության իրականացման նպատակով տարածքի անհատույց և անժամկետ տրամադրում,
2) սպասարկման կենտրոնի բնականոն գործունեության համար գույքի անհրաժեշտ տեխնիկական միջոցների (կահույք, սարքավորումներ և այլն) տրամադրման և օգտագործման կազմակերպում,
3) գույքի պահպանության, ինչպես նաև մաքրության և սանիտարական պայմանների ապահովում, 
4) գույքի ընթացիկ սպասարկման և շահագործման ապահովման կազմակերպում։

2․ ՏԱՐԱԾՔԻ ԵՎ ԳՈՒՅՔԻ ՕԳՏԱԳՈՐԾՈՒՄԸ
2.1. Համայնքի կողմից տրամադրվող տարածքը և գույքը (ներառյալ՝ կահույքը, տեխնիկական սարքավորումները, համակարգչային տեխնիկան, կապի միջոցները և այլն) տրամադրվում են անհատույց և անժամկետ օգտագործման հիմունքներով՝ բացառապես ՔԿԱԳ- սպասարկման կենտրոնի գործունեության ապահովման նպատակով։
2.2. Օգտագործող կողմը պարտավորվում է՝
1) տարածքը և գույքը օգտագործել պատշաճ և նպատակային նշանակությամբ, ապահովել գույքի պատշաճ շահագործումն ու սպասարկումը, ապահովել գույքի պահպանությունը, չվնասել և չվատթարացնել գույքի վիճակը,
2) իրականացնել ընթացիկ մաքրություն և սանիտարական պայմանների ապահովում,
3) պահպանել հրդեհային անվտանգության, տեխնիկական շահագործման և այլ պարտադիր նորմերը։
2.3․ ՔԿԱԳ սպասարկման կենտրոնի գործունեության համար տրամադրվող տարածքը հնարավորության սահմաններում պետք է համապատասխանի հետևյալ նվազագույն պայմաններին՝
1) ապահովված լինի քաղաքացիների համար անարգել և մատչելի մուտքը, 
2) ունենա բավարար մակերես քաղաքացիների սպասարկման, սպասասրահի և աշխատակիցների աշխատանքային գոտիների կազմակերպման համար,
3) ապահովված լինի անհրաժեշտ կոմունալ ծառայություններով, այդ թվում՝ կայուն էլեկտրամատակարարմամբ, ջեռուցմամբ, օդափոխությումբ, ջրամատակարարմամբ, 
4) ունենա պատշաճ լուսավորություն՝ բնական և/կամ արհեստական,
5) ապահովի անվտանգության նվազագույն պահանջների պահպանումը, ներառյալ հրդեհային անվտանգության և արտակարգ իրավիճակներում անվտանգ տարհանման հնարավորությունները, 
6) ապահովված լինի կապի միջոցներով և ինտերնետ հասանելիությամբ ծառայությունների պատշաճ մատուցման նպատակով։


3․ ԱՐԽԻՎԱՅԻՆ ՓԱՍՏԱԹՂԹՐԻ ՀԵՏ ԱՇԽԱՏԱՆՔԻ ԿԱԶՄԱԿԵՐՊՈՒՄԸ

3․1․ Արխիվային փաստաթղթերի հետ աշխատանքը իրականացվում է՝ ապահովելով դրանց ամբողջականությունը, անվտանգությունը և պատշաճ պահպանման պայմանները։
3․2․ Համայնքի կողմից տրամադրվում է արխիվային փաստաթղթերի պահպանման համար նախատեսված առանձին տարածք (արխիվային պահոց)՝ ապահովված անհրաժեշտ պայմաններով։
3․3․ Կողմերը համագործակցության շրջանակում ապահովում են արխիվային փաստաթղթերի հանձնման (փոխանցման) և ընդունման գործընթացների պատշաճ կազմակերպումն ու իրականացումը։
3․4․ Արխիվային փաստաթղթերի հանձնման-ընդունման իրականացումից հետո դրանց պահպանության, ամբողջականության և անվտանգության նկատմամբ պատասխանատվությունը կրում է Նախարարությունը։

4․ ԱՅԼ ՊԱՅՄԱՆՆԵՐ

4.1․	Սույն Հուշագրի մեկնաբանումից և կիրառումից ծագող բոլոր վեճերը, տարաձայնությունները Կողմերի միջև կարգավորվում են բանակցությունների և խորհրդակցությունների միջոցով: 
4.2․ Հուշագիրը կնքվում է անժամկետ: 
4.3․ Սույն Հուշագիրն ուժի մեջ է մտնում ստորագրման պահից: 
4.4․	Պայմանավորվող կողմերի փոխադարձ համաձայնությամբ սույն Հուշագրում կարող են կատարվել փոփոխություններ և լրացումներ, որոնք ձևակերպվում են առանձին համաձայնագրերով։ Համաձայնագրերն ուժի մեջ են մտնում ստորագրման պահից և կազմում են Հուշագրի անբաժանելի մասը:
4.5․	Սույն Հուշագրի գործողությունը կարող է դադարեցվել կողմերի փոխադարձ համաձայնությամբ կամ նրանցից մեկի նախաձեռնությամբ` այդ մասին առնվազն 2 (երկու) ամիս առաջ մյուս կողմին գրավոր ծանուցելու եղանակով
4.6․	Սույն Հուշագիրը կնքված է հայերեն լեզվով, երկու օրինակից, որոնք ունեն հավասար իրավական ուժ: Յուրաքանչյուր կողմին տրվում է մեկական օրինակ:


5․ ԿՈՂՄԵՐԻ ՏՎՅԱԼՆԵՐԸ

	Արդարադատության
Նախարարություն

	------------------------
Համայնք

	Հասցե՝ ք. Երևան,
Վազգեն Սարգսյան 3/8
	Հասցե՝------------------------

	Հեռ․՝+(374) 10 59 40 19

	Հեռ․՝------------------------

	Գլխավոր քարտուղար՝
	Համայնքի ղեկավար՝

	
-------------------------------
	
-------------------------------

	Համլետ Հարությունյան
	

	(ստորագրություն)
	(ստորագրություն)

	Կ․Տ․
	Կ․Տ․




